Dié Mediclinic-hospitale kan nou ook inent(Argieffoto: Bret Kavanaugh/Unsplash) Die nasionale departement van gesondheid het Donderdag bevestig dat sommige Mediclinic-hospitale ook nou Covid-19-inentings sal kan toedien, as deel van fase 2 van Suid-Afrika se inentingsprogram. Dié hospitaalgroep is tans besig om aan al die vereistes te voldoen sodat die gekose Mediclinic-hospitale gereed kan wees om teen volgende week inentings met die Pfizer-entstof te doen. “Dit is noodsaaklik dat die gesondheidsektor saamwerk om die inwerkingstelling van dié program ŉ sukses te maak,” sê dr. Gerrit de Villiers, hoof- kliniese beampte by Mediclinic Suid-Afrika. Nege Mediclinic-hospitale is gekies as die eerste privaat fasiliteite wat die inentingsprogram gaan ondersteun. Dié hospitale is: “Hierdie inentingsentrums sal in samewerking met die departement van gesondheid werk namate die beskikbaarheid van bykomende inentings en aflewerings geskeduleer word. “Mediclinic is trots daarop om ŉ rol te speel in die inentingsprogram en hoop om binnekort ook al ons gesondheidswerkers self in te ent,” sê De Villiers.